2. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ Αριθ. Φ.7626/6/ΑΣ 1785 της 9/31 Δεκ. 1987 (ΦΕΚ Β' 765) Επικύρωση της "Κανονιστικής Διατάξεως περί της Αθωνιάδος Εκκλησιαστικής Ακαδημίας" του Αγίου Όρους. Έχοντας υπόψη τα άρθρα 6 και 41 του Ν.Δ. από 10.9.1926, που κύρωσε τον Καταστατικό Χάρτη του Αγίου Όρους, επικυρώνουμε την Κανονιστική Διάταξη "Περί της Αθωνιάδος Εκκλησιαστικής Ακαδημίας", που ψηφίστηκε από τη Δισενιαύσιο Ιερά Σύναξη του Αγίου Όρους στις ΡΔ'/24.4.79 και ΡΣΤ'/8.4.80 συνεδρίας της και αφού τροποποιήθηκε με τις ΡΙΕ'/21.8.84 και ΡΚ'/21.4.87 συνεδρίες της. ΚΑΝΟΝΙΣΤΙΚΗ ΔΙΑΤΑΞΙΣ περί της Αθωνιάδος Εκκλησιαστικής Ακαδημίας. Η κατά τα άρθρα 6 και 41 του Νομοθετικού Διατάγματα από 10ης Σεπτεμβρίου 1926 "περί κυρώσεως του Καταστατικού Χάρτου του Αγίου Όρους" οριζομένη Δισενιαύσιος Ιερά Σύναξις (ΔΙΣ), εν τη ΡΔ'/24.4.79 και ΡΣΤ'/8.4.80 Συνεδρία αυτής αποφασίζει και ψηφίζει την κατωτέρω Κανονιστικήν Διάταξιν κατόπιν τροποποιήσεως αυτής εν τη ΡΙΕ'/21.8.84 και ΡΚ'/21.4.87 Συνεδρίαις. ΚΕΦΑΛΑΙΟΝ Α'. Σύστασις, σκοπός, οικονομικοί πόροι και  έμβλημα της Αθωνιάδος Εκκλησιαστικής  Ακαδημίας. Άρθρον 1. Σύστασις. 1.Η εν Καρυαίς του Αγίου Όρους λειτουργούσα Αθωνιάς Εκκλησιαστική Ακαδημία προσαρμόζεται από της κυρώσεως της παρούσης Κανονιστικής Διατάξεως προς τας εκάστοτε διατάξεις περί Δημοσίας Εκκλησιαστικής Εκπαιδεύσεως και εφαρμόζονται εφεξής τα κάτωθι: 2.Η Αθωνιάς Εκκλησιαστική Ακαδημία περιλαμβάνει: α)Τμήμα πλήρων γυμνασιακών σπουδών, αποκαλούμενον "ΓΥΜΝΑΣΙΟΝ ΑΘΩΝΙΑΔΟΣ". β)Πλήρες Εκκλησιαστικόν Λύκειον, αποκαλούμενον "ΕΚΚΛΗΣΙΑΣΤΙΚΟΝ ΛΥΚΕΙΟΝ ΑΘΩΝΙΑΔΟΣ" και γ)Τμήμα σπουδών Εκκλησιαστικής Ακαδημίας, αποκαλούμενον "ΑΚΑΔΗΜΑΪΚΟΝ ΤΜΗΜΑ ΑΘΩΝΙΑΔΟΣ" διετούς ιερατικής επιμορφώσεως. Ο τίτλος τον οποίον χορηγεί το τμήμα αυτό δεν είναι καθ' οιονδήποτε τρόπον τίτλος προς διορισμόν εις την πρωτοβάθμιον εκπαίδευσιν. 3.Η λειτουργία του "ΑΚΑΔΗΜΑΪΚΟΥ ΤΜΗΜΑΤΟΣ ΤΗΣ ΑΘΩΝΙΑΔΟΣ" διατελεί εν αναστολή άχρι καιρού, ότε θέλει εκδοθή και ειδική περί αυτού Κανονιστική Διάταξις. 4.Η Αθωνιάς Εκκλησιαστική Ακαδημία: α) είναι Ίδρυμα των Κ. Ι. Μονών του Αγίου Όρους Άθω αμέσου αναφοράς προς την Ι. Κοινότητα Αγίου Όρους, β)Υπάγεται εκπαιδευτικώς εις το Υπουργείον Εθνικής Παιδείας και Θρησκευμάτων, όπερ εποπτεύει Αυτήν κατά τας κειμένας διατάξεις, γ)Λειτουργεί παρ' αυτή οικοτροφείον δια τε τους καθηγητάς, Ιεροσπουδαστάς και το λοιπόν προσωπικόν αυτής, εποπτευόμενον υπό της Ι. Κοινότητος και διοικούμενον αμέσως υπό τριμελούς εφορείας συγκροτούμενης και ενεργούσης κατά τας διατάξεις του κεφαλαίου Θ' της παρούσης Κανονιστικής Διατάξεως, δ)Ανήκει εις την αποκλειστικήν αρμοδιότητα της Ι. Κοινότητος του Αγίου Όρους.   Άρθρον 10. Εκπαιδευτικόν προσωπικόν. 1.Αι διατάξεις περί διαρθρώσεως των θέσεων του διδακτικού προσωπικού της Εκκλησιαστικής Εκπαιδεύσεως και περί οργανώσεως και διοικήσεως αυτής, ισχύουσι και επί της Αθων. Εκκλησ. Ακαδημίας. 2.Το εκπαιδευτικόν προσωπικόν της Αθωνιάδος Εκκλησιαστικής, Ακαδημίας, κατανέμεται όπως και των άλλων εκκλησιαστικών σχολών, ως ακολούθως. α)Ο Σχολάρχης, με βαθμίδα καθηγητού Α' ανωτέρων Παιδαγωγικών Σχολών. β)Ο Διευθυντής του Εκκλησ. Γυμνασίου κλάδου ΠΕ1. γ)Ο Διευθυντής του Εκκλησ. Λυκείου, κλάδου ΠΕ1. δ)Τρεις καθηγηταί κλάδου ΠΕ1. ε)Τέσσαρες καθηγηταί κλάδου ΠΕ2. στ)Εις καθηγητής κλάδου ΠΕ3. ζ)Εις καθηγητής κλάδου ΠΕ4. η)Εις καθηγητής κλάδου ΠΕ6 ή ΠΕ5. θ)Εις καθηγητής κλάδου ΠΕ16 με ειδίκευσιν εις την Βυζαντινήν μουσικήν. ι)Εις καθηγητής κλάδου ΠΕ8 με ειδίκευσιν εις την Βυζαντινήν αγιογραφίαν. 3.Εν ελλείψει Φυσικού προς διορισμόν και πλήρωσιν, της οικείας οργανικής θέσεως διορίζεται ωσαύτως Μαθηματικός ή Χημικός ή Φυσιογνώστης, αναλαμβάνων εν συνεννοήσει μετά του πρώτου και από κοινού την διδασκαλίαν τόσον των μαθηματικών, όσον και των μαθημάτων της Φυσικής. 4.Οι ήδη υπηρετούντες εν τη Αθωνιάδι ο τε Σχολάρχης και οι λοιποί Καθηγηταί δημόσιοι υπάλληλοι καταλαμβάνουν αυτοδικαίως και άνευ άλλης διατυπώσεως και διαδικασίας τας αντιστοίχους θέσεις του Κλάδου και του βαθμού των. 5.Δι' αποφάσεως της Ι. Κοινότητος και τη συνεννοήσει του Σχολάρχου ανατίθεται, χάριν των μαθητών της Αθωνιάδος η πραγματοποίησις, υποχρεωτικώς τουλάχιστον άπαξ του μηνός, διαλέξεων και ομιλιών πνευματικού και ηθοπλαστικού περιεχομένου εις Αγιορείτας Μοναχούς, διακρινομένους επ' αρετή και μορφώσει και εκτάκτως εις ο ετέρους επισκεπτομένους το Άγιον Όρος επιστήμονας, τιμής ένεκεν. 33.Δ.δ.2 Εκκλησιαστική Ακαδημία Άρθρον 11. Διορισμός εκπαιδευτικού προσωπικού. 1.Δια την θέσιν του Σχολάρχου απαιτείται: ιδιότης άγαμου Κληρικού ή Μοναχού, βίος αποδεδειγμένως χρηστός και ανεπίληπτος, καλή μαρτυρία και πτυχίον Θεολογικής Σχολής της ημεδαπής ή της Θεολογικής Σχολής της Χάλκης, τουλάχιστον δε οκταετής πραγματική εκπαιδευτική προϋπηρεσία. Προτιμάται Κληρικός ή Μοναχός Αγιορείτης και δη διακριθείς ως συγγραφεύς πνευματικών και Θεολογικών έργων. 2.Τον Σχολάρχην ονομάζει το Σεπτόν Οικουμενικόν Πατριαρχείον εκ προσώπων προτεινομένων υπό της Ι. Κοινότητος, τον δε διορισμόν αυτού πραγματοποιεί το Υπουργείον Εθνικής Παιδείας και Θρησκευμάτων. Διορίζεται εις την βαθμίδα Καθηγητού Α' ανωτέρων Παιδαγωγικών Σχολών, δια διετή δοκιμαστικήν θητείαν, μετά την οποίαν προτάσει της Ι. Κοινότητας εξακολουθεί να ασκή τα καθήκοντα του Σχολάρχου. 3.Τους Διευθυντάς Γυμνασίου και Λυκείου επιλέγει η Ι. Κοινότης, από τους υπηρετούντας Θεολόγους της Σχολής, τον δε διορισμόν αυτών πραγματοποιεί το Υπουργείον Εθνικής Παιδείας και Θρησκευμάτων, συμφώνως προς τας κειμένας διατάξεις. Πλην των αποδοχών των κατά την διάρκειαν της θητείας των ως Διευθυντών λαμβάνουν το αυτό και ήμισυ επιπλέον του επιδόματος θέσεως των Προϊσταμένων σχολικών μονάδων δευτεροβαθμίου εκπαιδεύσεως. 4.Οι ούτως οριζόμενοι Σχολάρχης, Διευθυντής του Λυκείου και Διευθυντής του Γυμνασίου της Αθωνιάδος Εκκλησ. Ακαδημίας δεν έχουν δικαίωμα μεταθέσεως προ της παρελεύσεως δεκαπενταετούς συνολικής εκπαιδευτικής υπηρεσίας εις την Αθωνιάδα. 5.Άπαντες οι έτεροι καθηγηταί διορίζονται προτάσει και τη συμφώνω γνώμη της Ιεράς Κοινότητος υπό του Υπουργείου Εθνικής Παιδείας και Θρησκευμάτων συμφώνως ταις κειμέναις διατάξεσιν. Ελλείψει του απαιτουμένου διδακτικού προσωπικού, δύναται να συμπληρώση το υπάρχον κενόν Αγιορείτης Πτυχιούχος Μοναχός ως ωρομίσθιος μη έχων συμπεπληρωμένον το πεντηκοστόν (50) έτος της ηλικίας αυτού. 6.Εν περιπτώσει αδυναμίας διορισμού πτυχιούχων ανεγνωρισμένου Μουσικού Ιδρύματος της ημεδαπής και της ανωτέρας Σχολής Καλών Τεχνών, δια τας θέσεις των καθηγητών της Βυζαντινής Μουσικής και της Βυζαντινής Αγιογραφίας, δύναται να διορισθώσιν εις τας θέσεις ταύτας αγιορείται μοναχοί ή απόφοιτοί της Αθωνιάδος δεδοκιμασμένης ικανότητος, αποφάσει της Ι. Κοινότητος και εγκρίσει του Υπουργείου Εθνικής Παιδείας και Θρησκευμάτων ως ωρομίσθιοι. 7.Δύναται όλως εξαιρετικώς να προσληφθή ως ωρομίσθιος πτυχιούχος Φυσικός ή Χημικός, Μαθηματικός, Φιλόλογος και Ξένων Γλωσσών στρατιώτης, κατόπιν συνεννοήσεως των Υπουργών Εθνικής Αμύνης και Εθνικής Παιδείας και Θρησκευμάτων προς κάλυψιν αναγκών εν τη Αθωνιάδι Εκκλησιαστική Ακαδημία κατά το διάστημα της θητείας του. 8.Οι ούτω διοριζόμενοι και αποτελούντες το επιστημονικόν εκπαιδευτικόν προσωπικόν της Αθωνιάδος Εκκλησ. Ακαδημίας κληρικοί τε και λαϊκοί τυγχάνουν δημόσιοι υπάλληλοι του Υπουργείου Εθνικής Παιδείας και Θρησκευμάτων, εμπίπτοντες εις τας διατάξεις του Υπαλληλικού Κώδικος. 9.Κατά τας αιτήσεις μεταθέσεώς των οι Καθηγηταί της Αθωνιάδος Εκκλησιαστικής Ακαδημίας και οι εν αποσπάσει εκ της Μέσης Εκπαιδεύσεως υπηρετήσαντες κρίνονται ως υπηρετήσαντες εις Σχολείον των δυσμενεστέρων συνθηκών διαβιώσεως, υπολογιζόμενου δι' αυτούς του εκάστοτε, ισχύοντος μεγαλυτέρου αριθμητικού συντελεστού (μόρια). ΚΕΦΑΛΑΙΟΝ Γ'. Εσωτερική Λειτουργία. Άρθρον 12. Καθήκοντα και αρμοδιότητας Σχολάρχου. 1.Ο Σχολάρχης, ειδικότητος Θεολόγου (ΠΕ1), ασκεί καθήκοντα Σχολικού Συμβούλου επί του εκπαιδευτικού και σπουδαστικού προσωπικού της Αθωνιάδος Εκκλησιαστικής Ακαδημίας. 2.Ο Σχολάρχης, συγκεντρών εν εαυτώ την εσωτερικήν της Σχολής εξουσίαν και διεύθυνσιν και ευθυνόμενος δια την εν αυτή ευταξίαν και ακριβή τήρησιν και εφαρμογήν των σχετικών διατάξεων, παρακολουθεί τας παραδόσεις των διδασκόντων προς σχηματισμόν γνώμης δια την διδακτικήν μέθοδον και ικανότητα αυτών, ρυθμίζει επί το βέλτιον τον τρόπον μελέτης των μαθητών, εποπτεύει επί της ηθικής και ιεροπρεπούς αυτών μορφώσεως, προΐστασται εν τω ιερώ Ναώ και λαμβάνει καθ' εκάστην αναφοράν του διδακτικού, υπαλληλικού και υπηρετικού προσωπικού. 3.Ως Πρόεδρος του Καθηγητικού Συμβουλίου συγκαλεί τούτο τακτικώς μεν άπαξ του μηνός, εκτάκτως δε οσάκις παραστή ανάγκη, και διασκέπτεται περί των αφορώντων εις την πρόοδον των μαθητών και τα της Σχολής εν γένει. 4.Προς συμπλήρωσιν των υπό των οικείων διατάξεων προβλεπομένων υποχρεωτικών ωρών διδασκαλίας δι' ένα έκαστον Καθηγητήν ή προς πλήρωσιν παρουσιαζομένων κενών, ανατίθεται υπό του Σχολάρχου εις αυτούς η παράδοσις μαθημάτων εις το Γυμνάσιον ή το Λύκειον της ιδίας αυτών ή συγγενούς ειδικότητος. Άρθρον 13. Καθηγητικόν Συμβούλιον. 1.Ο Σχολάρχης μεθ' απάντων των Καθηγητών απαρτίζουν το Καθηγητικόν Συμβούλιον της Αθωνιάδος Εκκλησιαστικής Ακαδημίας. 2.Αι αποφάσεις του Συμβουλίου λαμβάνονται κοιτά πλειοψηφίαν, νικώσης εν ισοψηφία της ψήφου του Προέδρου. Αι αποφάσεις καταχωρίζονται εν τω Κώδικι των Πρακτικών υφ' ενός των Καθηγητών οριζομένου υπό του Σχολάρχου και υπογράφονται υφ' απάντων των συνέδρων. 3.Το Καθηγητικόν Συμβούλιον έχει την ευθύνην εφαρμογής του ωρολογίου και αναλυτικού προγράμματος διδασκαλίας των μαθημάτων, συσκέπτεται και αποφασίζει επί παιδαγωγικών ζητημάτων των μαθητών, επί της τακτικής φοιτήσεως και προαγωγής αυτών, του χαρακτηρισμού της διαγωγής των καθώς επίσης και επί παντός ετέρου προτεινομένου υπό του Σχολάρχου ζητήματος. . 4.Εν τω Καθηγητικώ Συμβουλίω δεν επιτρέπεται εξέτασις θεμάτων προσωπικής φύσεως των Καθηγητών ή οπωσδήποτε ξένων προς το έργον και την δημοσιοϋπαλληλικήν των ιδιότητα και αποστολήν. ΚΕΦΑΛΑΙΟΝ Δ'. Βοηθητικόν Διοικητικόν και Υπηρετικόν Προσωπικόν. Άρθρον 14. 1.Το βοηθητικόν - διοικητικόν προσωπικόν της Αθωνιάδος Εκκλησιαστικής Ακαδημίας κατανέμεται ως ακολούθως: α)Εις εφημέριος ΔΕ1. β)Εις γραμματεύς ΔΕ2. γ)Εις οικονόμος ΔΕ3. 2.Το υπηρετικόν προσωπικόν της Αθωνιάδος Εκκλησιαστικής Ακαδημίας κατανέμεται ως ακολούθως: α)Εις επιμελητής ΥΕ1. β)Εις επιστάτης ΥΈ2. γ)Εις κλητήρ ή συντηρητής ΥΕ3. δ)Εις κηπουρός ΥΕ4. ε)Εις υπηρέτης ΥΕ5. στ)Τρεις καθαρισταί ΥΕ6. ζ)Δύο μάγειροι ΥΕ7. 3.Τα καθήκοντα ενός εκάστου υπαλλήλου εκ του βοηθητικού και υπηρετικού προσωπικού καθορίζονται γραπτώς υπό της Εφορείας τη συνεννοήσει του Σχολάρχου, έκαστος δε εξ αυτών λαμβάνει λεπτομερή γνώσιν αυτών ενυπογράφως, άμα τη προσλήψει του. 4.Ο τρόπος προσλήψεως, η βαθμολογική κατάστασις και εξέλιξις ως και η μισθοδοσία του εν τω παρόντι άρθρω προσωπικού, διέπονται υπό των ισχυουσών περί των Εκκλησιαστικών Σχολών διατάξεων, αι οποίοι επεκτείνονται και επί της Αθωνιάδος. ΚΕΦΑΛΑΙΟΝ Ε'. Εσωτερική τάξις και διαβίωσις εν τη Αθωνιάδι Άρθρον 15. Επιδιωκτέοι στόχοι. 1.Δια τους μαθητάς της Αθωνιάδος δέον όπως λαμβάνονται άπαντα τα πρόσφορα μέτρα και δημιουργούνται πάσαι αι κατάλληλοι προϋποθέσεις, ώστε να αναπτύσσεται ορθόδοξος Χριστιανική πνευματική ζωή και συνείδησις της ιεράς αυτών αποστολής. 2.Οι μαθηταί της Αθωνιάδος, κεκαρμένοι και μη, φέρουν το μοναχικόν ένδυμα, ζώσιν ως μοναχοί Κοινοβίου και συμπροσεύχονται μετά του Σχολάρχου και των Καθηγητών εν ταις ιεραίς ακολουθίαις και ταις θείαις λειτουργίαις. 3.Ούτοι οφείλουν να διάγουν ιεροπρεπώς και κατά πάντα κοσμίως εν τοις μαθήμασι, ταις ιεραίς ακολουθίαις και τις άλλαις εκδηλώσεις, συμμορφούμενοι εν πάσι προς τας διατάξεις της Ακαδημίας και τας υποδείξεις του Σχολάρχου. 4.Χάριν της βιωματικής καλλιέργειας και προαγωγής και της ασκήσεως των  μαθητών  εις  τα  της Θείας Λατρείας τελούνται ανελλι(Μετά τη σελ. 212,242)  Σελ. 212,243 Τεύχος ΙΒ-1-1 Σελ. 131 Εκκλησιαστική Ακαδημία 33.Δ.δ.2 πώς αι Ιεραί Ακολουθίαι εν τω Ναώ της Αθωνιάδος, των οποίων η διάρκεια κανονίζεται υπό του Σχολάρχου και της Εφορείας, κατά τον τύπον της Θεολογικής Σχολής της Χάλκης και το Αγιορειτικόν Τυπικόν. 5.Οι ιεροσπουδασταί ακροώνται μετά προσοχής και ησυχίας των μαθημάτων και αποκρίνονται ευσχήμως εις τας ερωτήσεις των διδασκόντων, μετά σεβασμού δε υποβάλλουν τας τυχόν απορίας των. Ουδενί επιτρέπεται αντιλογία και απείθεια τη διδασκαλία και ταις παρενέσεσι του Καθηγητού κατά την παράδοσιν. Άρθρον 16. Νηστείαι. Πάσαι αι υπό της Εκκλησίας καθωρισμέναι νηστείαι τηρούνται εν τη Αθωνιάδι. Συγκατάβασις γίνεται υπό του Σχολάρχου εις περιπτώσεις ασθενείας και δη κατόπιν βεβαιώσεως και υποδείξεως του ιατρού. Άρθρον 17. Πνευματική Καλλιέργεια. 1.Επιδιώκεται η συνεχής επαφή των μαθητών μετά του Πνευματικού των και κατά το δυνατόν συχνότερα μετάληψις των Αχράντων Μυστηρίων. 2.Οι μαθηταί της Αθωνιάδος μεταλαμβάνουν των Αχράντων Μυστηρίων τουλάχιστον δις κατά την νηστείαν των Χριστουγέννων, τρις κατά την Μεγαλην Τεσσαρακοστήν και άπαξ κατά την νηστείαν των Αγίων Αποστόλων. Άρθρον 18. Εστίασις. 1.Εν τη Τραπέζη η προσευχή, η συνεστίασις και η ανάγνωσις γίνονται κατά την κοινοβιακήν αγιορειτικήν τάξιν. 2.Η σίτισις, καθώς επίσης και η στέγασις δεν είναι υποχρεωτική δια τους καθηγητάς και το λοιπόν διοικητικόν και υπηρετικόν προσωπικόν, πλην του θυρωρού, του επιμελητού και του νυκτοφύλακος. Δια τεχνικούς όμως λόγους πάσα περίπτωσις δέον να τίθεται υπό την έγκρισιν της Εφορείας και του Σχολάρχου. Άρθρον 19. Εξωσχολικά έντυπα κ.λπ. 1.Η εισαγωγή εν τη Αθωνιάδι και ανάγνωσις ακαταλλήλων εντύπων, εφημερίδων και περιοδικών τοιούτων απαγορεύεται αυστηρώς. 2.Η χρήσις οινοπνευματωδών ποτών και το κάπνισμα απαγορεύονται απολύτως. Άρθρον 2. Σκοπός. Οι σκοποί της Αθωνιάδος Εκκλησιαστικής Ακαδημίας είναι: 1.Να εξασφαλίση εις τους ιεροσπουδαστάς αυτής : α)Γνώσιν και αγάπην των διδαγμάτων της Ορθοδόξου Πίστεως και της Χριστιανικής Ηθικής και των βιωμάτων της εν Αγίω Όρει Μοναστικής Πολιτείας και Πνευματικής Παραδόσεως, β)Ιεροπρεπή και Εθνικήν συνείδησιν, γ)Πλήρη μόρφωσιν Γυμνασίου και Εκκλησιαστικής κατευθύνσεως Λυκείου, δ)Θεωρητικάς και Πρακτικάς γνώσεις Γεωπονίας και Δασολογίας, ε)Γνώσιν μιας τουλάχιστον εκ των ξένων γλωσσών, Αγγλικής ή Γαλλικής, στ)Θεωρητικήν και πρακτικήν κατάρτισιν εις μαθήματα της Βυζαντινής Εκκλησιαστικής Μουσικής και Αγιογραφίας κατά την εκλογήν, έφεσιν και ικανότητα του ιεροσπουδαστού. 2.Να δημιουργήση φιλομοναστικάς διαθέσεις εις τους μαθητάς προς επάνδρωσιν των Ι. Μονών του Αγίου Όρους. 3.Να αποδώση τη Εκκλησία κληρικούς ιδιαιτέρως υψηλής εκκλησιαστικής μορφώσεως και Χριστιανικής βιώσεως. 4.Να επιτύχη τουλάχιστον την απόδοσιν εις την Ελληνικήν Πολιτείαν νέων αρίστης παιδείας και Χριστιανικών βιωμάτων και να βοηθήση τούτους δι' επιστημονικάς σπουδάς της προτιμήσεώς των. Άρθρον 20. Επισκέψεις Ιερών Μονών. 1.Η λόγω επειγούσης ανάγκης μετάβασις μαθητού εις την Μονήν ή αλλαχού του Αγίου Όρους επιτρέπεται μόνον κατόπιν αδείας του Σχολάρχου Σελ. 212,244 Τεύχος ΙΒ-1-1 Σελ. 132 2.Η περιφορά μαθητού εκτός και μακράν των καθωρισμένων χώρων και τόπων της Σχολής απαγορεύεται. 3.Προς καλλιέργειαν μοναχικών κλίσεων και επί τω τέλει της πνευματικής ωφελείας των μαθητών, εν είδει πολιτιστικών εκδηλώσεων, προγραμματίζονται επισκέψεις Ι. Μονών ή και ησυχαστηρίων, καθ' όλην την διάρκειαν του Σχολικού έτους, κατά τάξεις εκ περιτροπής και πάντοτε τη υπευθύνω συνοδεία του Σχολάρχου ή Καθηγητού. Άρθρον 21. Ποιναί. Εις τους παραβαίνοντας τας διατάξεις της Σχολής μαθητάς ή οπωσδήποτε διασαλεύοντας την εν αυτή ευταξίαν και ησυχίαν και εν γένει επιδεικνύοντας ανάρμοστον συμπεριφοράν επιβάλλονται αι ακόλουθοι ποιναί: α)παραίνεσις, β)παρατήρησις, γ) επίπληξις, δ)αποβολή εκ των μαθημάτων μέχρι τριών (3) ημερών, ε)προσωρινή απομάκρυνσις εκ της Σχολής μέχρις οκτώ (8) ημερών, στ)οριστική απομάκρυνσις εκ της Σχολής, πάντοτε μετ' ακρόασιν και απολογίαν αυτών. Άρθρον 22. Δικαιοδοσία επιβολής ποινών. 1.Εκ των εν τω προηγουμένω άρθρω οριζομένων ποινών, τας υπό στοιχεία α', β', γ' και δ' επιβάλλει μόνος και απ' ευθείας ο Σχολάρχης. 2.Η οκταήμερος αποβολή καθώς επίσης και η οριστική αποπομπή αποφασίζονται και επιβάλλονται υπό του Συλλόγου των Καθηγητών. Άρθρον 23. Εξωσχολικά παραπτώματα. Παραπτώματα μαθητών λαβόντα χώραν μετά την λήξιν των μαθημάτων ή των εξετάσεων ή μετά την έκδοσιν και χορήγησιν των τίτλων σπουδών, λαμβάνονται υπ' όψιν δια τον χαρακτηρισμόν της διαγωγής ή και την επιβολήν ποινής κατά το επόμενον σχολικόν έτος. Άρθρον 24. Υγειονομική περίθαλψις. 1.Άπαντες οι μαθηταί της Αθωνιάδος Εκκλησιαστικής Ακαδημίας δύνανται να χαρακτηρισθούν, τηρουμένων των διατυπώσεων, υπό του αρμοδίου θεσμιακού Οργάνου του Αγίου Όρους, ως άποροι Α' κατηγορίας, νοσηλεύονται δε κατά προτίμησιν εις τα Κρατικά Νοσοκομεία της Θεσσαλονίκης και πάντοτε μετά υπεύθυνον παραπομπήν του ιατρού Αγίου Όρους και ταυτόχρονον έκδοσιν του σχετικού δελτίου απορίας. 2.Οι ελαφρώς ασθενούντες νοσηλεύονται εν τω αναρρωτηρίω της Αθωνιάδος, μερίμνη της Σχολαρχίας και της Εφορείας και φροντίδι μαθητών υποστάντων στοιχειώδη εκπαίδευσιν προς τούτο υπό του ιατρού του Αγίου Όρους. Τα φάρμακα χορηγεί ο ιατρός, την δε σχετικήν δαπάνην εξοφλεί η Εφορεία. 3.Άπαντες οι μαθηταί υφίστανται εν αρχή εκάστου σχολικού έτους υγειονομικήν εξέτασιν προς διαπίστωσιν ενδεχομένης αγνώστου εις αυτούς παθήσεως, προσκομίζοντες σχετικήν ιατρικήν βεβαίωσιν και ακτινολογικήν γνωμάτευσιν. 33.Δ.δ.2 Εκκλησιαστική Ακαδημία ΚΕΦΑΛΑΙΟΝ ΣΤ'. Ημερολόγιον, Ημέραι αργίας, Τελεταί. Άρθρον 25. Ημερολόγιον εν χρήσει. Εν τη Αθωνιάδι Εκκλησιαστική Ακαδημία, καθ' όσον αφορά εις την Εκκλησιαστικήν λατρείαν και το εορτολόγιον, ισχύει και τηρείται το παλαιόν Ημερολόγιον. Άρθρον 26. Τελετή ενάρξεως σχολικού έτους. 1.Η επίσημος ημέρα ενάρξεως του σχολικού έτους και των μαθημάτων είναι η 1η Σεπτεμβρίου, αρχή της Ινδίκτου ήτοι του Εκκλησιαστικού έτους (παλαιόν Ημερολόγιον) καθ' ην εν τω Ι. Ναώ της Σχολής και μετά πανηγυρικής Θ. Λειτουργίας τελείται ο καθιερωμένος αγιασμός παρουσία της Ι. Κοινότητος και πασών των άλλων Αρχών του Αγίου Όρους, προσκαλουμένων προς τούτο. 2.Τα της ανωτέρω παρ. 1 νοούνται κατά τε τοπικώς και κατ' έθος κρατούντα, των σχετικών εκάστοτε διατάξεων του ΥΠΕΠΘ περί ημερομηνιών ενάρξεως και λήξεως σχολικού και διδακτικού έτους εφαρμοζομένων απαρεγκλίτως και εις την Αθωνιάδα. Άρθρον 27. Αργίαι. 1.Η Αθωνιάς Εκκλησιαστική Ακαδημία, εκτός των θερινών διακοπών και των Κυριακών, αργεί και κατά τας ακολούθους εορτάς: την 14η Σεπτεμβρίου, 26η Οκτωβρίου, 28η Οκτωβρίου (νέον ημερολόγιον), 8ην και 21ην Νοεμβρίου, 6ην Δεκεμβρίου, 30ήν Ιανουαρίου, 2αν Φεβρουαρίου, Καθαράν Δεύτερον, από του Σαββάτου του Λαζάρου μέχρι της Κυριακής του Θωμά, 9ην και 25ην Μαρτίου (νέον και Παλαιόν ημερολόγιον), 23ην Απριλίου, 1ην και 21ην Μαΐου, Πέμπτην της Αναλήψεως, Δευτέραν του, Αγίου Πνεύματος, 1ην Ιουνίου (αλλαγή Ιεράς Επιστασίας) και 11ην Ιουνίου (εορτήν του Άξιον Εστίν). 2.Κατά τας αργίας - εορτάς οι μαθηταί πρωτοστατούν εκ περιτροπής εις την περιποίησιν, φιλοκαλίαν και υπηρεσίαν εν τω ι. ναώ της Αθωνιάδος εις όλας τας ακολουθίας και θείας λειτουργίας, ασκούμενοι ούτως εις τους τομείς της θείας λατρείας, της τελετουργικής, του τυπικού, της υμνολογίας, της ψαλτικής και της ποιμαντικής. 3.Αι επί τοις Χριστουγέννοις, τω Νέω 'Ετει και των Θεοφανείων διακοπαί πραγματοποιούνται κατά το νέον Ημερολόγιον. Άρθρον 28. Τελετή απονομής απολυτηρίων. 1.Κατά την ειδικήν προς εξαγωγήν αποτελεσμάτων Συνεδρίαν του Καθηγητικού Συλλόγου προσδιορίζεται και η ημέρα τελετής δια την απονομήν των απολυτηρίων εις τους εκάστοτε αποφοίτους, ήτις γνωστοποιείται αμέσως εις την Ιεράν Κοινότητα δια της Εφορείας. 2.Κατά την ειρημένην τελετήν παρίσταται άπαν το Σώμα της Ιεράς Κοινότητος και άπασαι αι εν Αγίω Όρει έτεραι Αρχαί ειδοποιούμεναι προς τούτο. Κατ' αυτήν εκφωνούνται ομιλίαι εκ μέρους του Σχολάρχου, της Ιεράς Κοινότητος, της Εφορείας και του Διοικητού του Αγίου Όρους, και ακολουθεί η επίδοσις των απολυτηρίων, μεθ' ην εις των αποφοίτων αντιφωνεί εκφράζων τα αισθήματα αυτών και η όλη τελετή κατακλείεται δια δεξιώσεως προς τιμήν των αποφοίτων. ΚΕΦΑΛΑΙΟΝ Ζ'. Τίτλοι σπουδών - Προσόντα. Άρθρον 29. Ο τύπος των τίτλων. 1.Οι τίτλοι σπουδών, τόσον του Γυμνασίου όσον και του Λυκείου της Αθωνιάδος Εκκλησιαστικής Ακαδημίας, αναγράφουσι πλήρως και λεπτομερώς και κατά τον αυτόν τύπον άπαντα τα στοιχεία τα υπό των κειμένων διατάξεων περί των τίτλων των Δημοσίων Εκκλησιαστικών Γυμνασίων και των Λυκείων του Κράτους προβλεπόμενα. 2.Ειδικώς τα απολυτήρια του Λυκείου της Αθωνιάδος Εκκλησιαστικής. Ακαδημίας τυπούνται καλλιτεχνικώς επί χάρτου αρίστης ποιότητος, φέρουσι δε εν προμετωπίδι το υπό του άρθρου 4 της παρούσης Κανον. Διατάξεως προβλεπόμενον έμβλημα. Άρθρον 3. Οικονομικοί πόροι. Οι οικονομικοί πόροι της Αθωνιάδος Εκκλ. Ακαδημίας συνίστανται: α)εκ του δυνάμει του αναγκαστικού νόμου 1924/1951 προβλεπομένου ποσοστού 20% επί του εισοδήματος εκ της εκμεταλλεύσεως της ιχθυοτροφίας της λιμνοθαλάσσης ΜΠΟΥΡΟΥ Ξάνθης, β)εκ του εισπραττομένου υπό της Ι. Κοινότητος Κοινοτικού φόρου 1% επί των εισαγωγών - εξαγωγών του Αγίου Όρους και 3% επί του εν Αγίω Όρει εισαγομένου και καταναλισκομένου καπνού, γ)Εξ επιχορηγιών εκ των πιστώσεων του οικείου φορέως του Υπουργείου Εθνικής Παιδείας και Θρησκευμάτων κατ' αναλογίαν των άλλων Σχολείων της Δημοσίας Εκκλησιαστικής Εκπαιδεύσεως, δ)Εκ δωρεών φυσικών ή νομικών προσώπων, δημοσίου ή ιδιωτικού δικαίου, διατιθεμένων αποκλειστικώς επ' ωφελεία του πνευματικού τούτου Ιδρύματος, ε)Εξ εισφορών των Ι. Μονών συμφώνως τοις άρθροις 36 και 182 του Κ.Χ.Α.Ο. στ)Είναι δυνατή η απόκτησις υπό του Ιδρύματος περιουσίας, κινητής ή ακινήτου, προς εξασφάλισιν πηγής εισοδήματος και δημιουργίαν προσθέτων οικονομικών πόρων δια την ανετωτέραν λειτουργίαν και πρόοδον αυτού. Άρθρον 30. Ισοτιμία τίτλων - Δικαιώματα. 1.Το απολυτήριον του Γυμνασίου της Αθωνιάδος Εκκλησιαστικής Ακαδημίας είναι ισότιμον με το απολυτήριον των Δημοσίων Γυμνασίων Γενικής Εκπαιδεύσεως του Κράτους. 2.Το απολυτήριον του Λυκείου της Αθωνιάδος. Εκκλησιαστικής Ακαδημίας είναι ισότιμον με το πτυχίον ή απολυτήριον των Δημοσίων Λυκείων Μέσης και Εκκλησιαστικής Εκπαιδεύσεως. 3.Τα απολυτήρια του Γυμνασίου και του Λυκείου της Αθωνιάδος Εκκλησιαστικής Ακαδημίας παρέχουν εις τους κατόχους αυτών αντιστοίχως και πάντα τα έτερα δικαιώματα, τα διαλαμβανόμενα εις τας σχετικάς με την Εκκλησιαστικήν Εκπαίδευσιν διατάξεις. 4.Εις μαθητάς επιδεικνύοντας επιτυχείς επιδόσεις εις τα μαθήματα Βυζαντινής Μουσικής και Αγιογραφίας δίδεται ιδιαίτερον πτυχίον επαγγελματικής ρήσεως, με γενικόν χαρακτηρισμόν "ΛΙΑΝ ΚΑΛΩΣ" και "ΑΡΙΣΤΑ", κατόπιν αποφάσεως του Συλλόγου των Καθηγητών, υπογραφόμενον υπό του Σχολάρχου και του Καθηγητού του οικείου μαθήματος. Άρθρον 31. Απολυτήρια Μοναχών. Τα απολυτήρια των αποφοιτώντων Μοναχών και Δοκίμων εγχειρίζονται τοις Αντιπροσώποις των Ιερών αυτών Μετανοιών, αίτινες φροντίζουσι δια τα κατ' αυτούς. ΚΕΦΑΛΑΙΟΝ Η'. Εφορεία. Άρθρον 32. Σύστασις Εφορείας. 1.Η Αθωνιάς Εκκλησιαστική Ακαδημία εποπτεύεται γενικώς υπό της Ιεράς Κοινότητος, ούσης ανωτάτου Διοικητικού Σώματος του Αγίου Όρους, ειδικώς δε και αμέσως υπό τριμελούς Εφορείας απαρτιζόμενης εξ Αντιπροσώπων των Ιερών Μονών παρά τη Ιερά Κοινότητι ή και εκ λογίων και εκ καλής μαρτυρίας Αγιορειτών εκλεγομένων δι' αποφάσεως της Ιεράς Κοινότητος. 2.Η θητεία των μελών της Εφορείας της Αθωνιάδος Εκκλησιαστικής Ακαδημίας ορίζεται τουλάχιστον διετής, δυναμένη να ανανεούται περαιτέρω. 3.Το εν (1) εκ των τριών (3) μελών της Εφορείας είναι ο Αντιπρόσωπος ή Προϊστάμενος της Ιεράς Μονής Βατοπαιδίου, ως ο Αν. Νόμος 1924/51 προβλέπει (ΦΕΚ 243 τ.Α.). 4.Ο Σχολάρχης μετέχει των συνεδριάσεων της Εφορείας τουλάχιστον άπαξ του μηνός, ως εισηγητής άνευ δικαιώματος ψήφου. Άρθρον 33. Καθήκοντα Εφορείας. 1.Η Εφορεία της Αθωνιάδος Εκκλησιαστικής Ακαδημίας, έχουσα ιδιαίτερον Γραφείον εν τη Σχολή συνεδριάζει τακτικώς μεν άπαξ του μηνός, εκτάκτως δε οσάκις παραστή ανάγκη, αποφασίζουσα κατά πλειοψηφίαν επί πάντων των ζητημάτων της αρμοδιότητός της και επί όσων ο Σχολάρχης εισηγείται, τηρούσα δια του Γραμματέως της Σχολής, και εν ελλείψει τούτου δια του γραμματεύοντος Καθηγητού, Πρακτικά των Συνεδριών και των αποφάσεων αυτής. 2.Η Εφορεία πληροφορουμένη παρά του Σχολάρχου και του Οικονόμου τας ανάγκας της Αθωνιάδος και λαμβάνουσα υπ' όψιν πάσαν υπόδειξιν, ιδία δε την αφορώσαν εις την διατροφήν και υγιεινήν διαβίωσιν των οικοτρόφων και την συντήρησιν και ευπρέπειαν των κτηρίων, των χώρων και των οικοσκευών, προβαίνει εις τας δέουσας ενεργείας είτε αυτοδικαίως είτε τη γνώσει και εγκρίσει της Ι. Κοινότητος. 3.Η Εφορεία, έχουσα ειδικόν Ταμείον εν τη Αθωνιάδι, πραγματοποιεί πάσης φύσεως δαπανάς και εξοφλήσεις προσυπογράφουσα τα σχετικά εντάλματα, προμηθεύεται χονδρικώς τα βασικώτερα και κυριώτερα των τροφίμων και των λοιπών ειδών πάντοτε δια μειοδοτικού διαγωνισμού και χορηγεί τω Οικονόμω το αρκούν εκάστοτε ποσόν χρημάτων δια την αντιμετώπισιν αναγκών τρεχούσης φύσεως ή λιανικής αγοράς, λαμβάνουσα επί πάντων αποδείξεις και τιμολόγια, άτινα συνυποβάλλει τη Ιερά Κοινότητι μετά της ειδικής εκθέσεως κατά τον ετήσιον απολογισμόν αυτής. 4.Άπαντα τα καθ' οιονδήποτε τρόπον υπό της Ι. Κοινότητος εισπραττόμενα, ποσά δια λογαριασμόν της Αθωνιάδος τίθενται εις την υπεύθυνον διαχείρισιν της Εφορείας εγκαίρως, προς αντιμετώπισιν των πάσης φύσεως αναγκών αυτής. (Μετά τη σελ. 212,,244)  Σελ. 212,245 Τεύχος ΙΒ-1-1 Σελ. 133 Εκκλησιαστική Ακαδημία 33.Δ.δ.2 5.Η Εφορεία εισπράττει παν χρηματικόν ποσόν κατατεθειμένον παρά Τραπέζαις ή Ταχυδρομικώ Ταμιευτηρίω ή καθ' οιονδήποτε έτερον τρόπον χορηγούμενον ή προοριζόμενον δια λογαριασμόν την Αθωνιάδος, της αναλήψεως αυτού πραγματοποιούμενης υπό μέλους αυτής ή υπό του Γραμματέως ή του γραμματεύοντος Καθηγητού εξουσιοδοτουμένου δι' ειδικού πληρεξουσίου, κατόπιν αποφάσεως καταχωριζομένης εν τω βιβλίω των Πρακτικών αυτής και τη σχετική εγγράφω πληρεξουσιότητι. 6.Η Εφορεία δι' αναγκαίας επισκευάς των κτηρίων της Αθωνιάδος, διαρρυθμίσεις χώρων ή βελτιώσεις αυτών ή και δι' ανέγερσιν νέων αναγκαιούντων κτηρίων, εξ αποφάσεως εισηγείται δια της Ι. Κοινότητος προς το Υπουργείον Εθνικής Παιδείας και Θρησκευμάτων δια την έγκρισιν και εξασφάλισιν των προς τούτο πιστώσεων εκ του αρμοδίου φορέως. 7.Η Εφορεία συντάσει εμπροθέσμως τον προϋπολογισμόν αυτής, αντίγραφα του οποίου υποβάλλει τη Ι. Κοινότητα δια τα κατ' αυτήν και εις την Νομαρχίαν Πολυγύρου προς έγκρισιν των αναγκαιουσών πιστώσεων. Ο μεν προϋπολογισμός υποβάλλεται εις την ανωτέρω Νομαρχίαν εντός του πρώτου μηνός από της ενάρξεως των μαθημάτων, ο δε απολογισμός εντός του πρώτου μηνός από της λήξεως τούτων, ως προβλέπεται υπό των κειμένων διατάξεων. 8.Η Εφορεία δεν δύναται να δαπανήση ποσά πλέον των εγκριθέντων ούτε να προβή εις αγοράν ή δαπανάς μη προβλεπομένας υπό του προϋπολογισμού. Δια πάσαν τοιαύτην περίπτωσιν αναφέρεται προς την Σύναξιν της Ι. Κοινότητος, αρμοδίαν να αποφασίση σχετικώς. Άρθρον 34. Τηρούμενα βιβλία. 1.Ως κύρια λογιστικά βιβλία υπό την εποπτείαν και ευθύνην της Εφορείας τηρούνται τα εξής: α)Ημερολόγιον. Εν αυτώ καταχωρίζονται λεπτομερώς και αναλελυμένως αι πάσης φύσεως αποδείξεις εξόδων και τα τιμολόγια με αύξοντα αριθμόν, ημερομηνίαν εκδόσεως, είδος δαπάνης, τιμήν κατά μονάδα, συνολικόν ποσόν, β)Καθολικόν. Εν αυτώ καταχωρίζονται αι αυταί αποδείξεις καθ' ύλην και κεφάλαια εις τρόπον ώστε να εμφανίζεται η κάλυψις ή μη των δι' έκαστον κονδύλιον υπό του προϋπολογισμού προβλεπομένων ποσών. Κατά τον απολογισμόν, ως εικός, τα συνολικά ποσά εσόδων και εξόδων του Καθολικού, δέον όπως ταυτίζονται προς τα του Ημερολογίου, γ)Απογραφών. Εν αυτώ καταγράφεται περιγραφικώς άπαξ του έτους, άπασα η κινητή περιουσία της Αθωνιάδος, ίνα καθίσταται γνωστή η πραγματική κατάστασις αυτής. Σελ. 212,246 Τεύχος ΙΒ-1-1 Σελ. 134 2.Τα βοηθητικά λογιστικά βιβλία της Αθωνιάδος είναι τα εξής: α)Αποθήκης. Εν αυτώ καταχωρίζεται εις ιδίαν σελίδα εκατόν αγοραζόμενον ή χορηγούμενον είδος κεχωρισμένως και κατά κατηγορίαν. Έκαστον είδος χρεούται κατά την εισαγωγήν, αναγραφομένης λεπτομερώς της ποσότητος, του ονοματεπωνύμου του προμηθευτού ή του χορηγού και της ημέρας εισαγωγής, πιστούται δε μόνον κατά την ποσότητα των εξαχθέντων προς παρασκευήν συσσιτίου. β)Μηνιαίων καταστάσεων καταναλώσεως τροφίμων. Το βιβλίον τούτο απαρτίζεται εκ των καταρτιζομένων κατά μήνα καταστάσεων τροφίμων προς παρασκευήν συσσιτίου επί τη βάσει των τιμολογίων. δια των καταστάσεων τούτων, συμπληρουμένων καθ' εκάστην και αθροιζόμενων εις το τέλος του μηνός, ελέγχεται : ο αριθμός των σιτουμένων, το είδος του παρασκευασθέντος συσσιτίου, η ποσότης των καταναλωθέντων εξ εκάστου είδους τροφίμων και το δαπανηθέν εν συνόλω κατά μήνα χρηματικόν ποσόν προς διατροφήν", γ)Συσσιτίου. Το βιβλίον τούτο τηρουμένον υπό του Μαγείρου της Αθωνιάδος δεικνύει τα παραλαμβανόμενα τρόφιμα εκ της αποθήκης, κατά ποσότητα και είδος, υπογράφεται δε υπό του Οικονόμου ως χορηγούντος, υπό του Μαγείρου ως παραλαμβάνοντας και υπό του εφημερεύοντος Καθηγητού ως εκπροσωπούντος τον Σχολάρχην, θεωρείται δε καθ' εκάστην υπό του Σχολάρχου. 3.Ωσαύτως η Εφορεία τηρεί ίδιον βιβλίον πρωτοκόλλου εισερχομένων και εξερχόμενων εγγράφων. Άρθρον 35. Εποπτεία παρασκευής συσσιτείου. 1.Ο Σχολάρχης της Αθωνιάδος δύναται, οσάκις κρίνει σκόπιμον, κατόπιν σχετικής πράξεώς του, να αναθέση την εποπτείαν επί της παρασκευής του συσσιτίου εις Επιτροπή αποτελουμένην υπό του Οικονόμου, του εφημερεύοντος Καθηγητού και δύο μαθητών. Αντίγραφον της σχετικής πράξεως εγχειρίζει ο Σχολάρχης εις τον Οικονόμον, τον εφημερεύοντα Καθηγητήν και τον Μάγειρον. Η εποπτεύουσα Επιτροπή ευθύνεται δια την χρησιμοποίησιν απάντων των εκ της αποθήκης εξαχθέντων τροφίμων και δια την καλήν παρασκευήν τούτων υπό του Μαγείρου, υπογράφει δε εις το βιβλίον συσσιτίου. 2.Η Εφορεία εν συνεννοήσει μετά του Σχολάρχου καταρτίζει εβδομαδιαίον διαιτολόγιον δια τας περιόδους της κρεωφαγίας και δια τας τοιαύτας των νηστειών των Χριστουγέννων, της Μεγάλης Τεσσαρακοστής και των Αγίων Αποστόλων. Άρθρον 36. Σφραγίς Εφορείας. Η Εφορεία κατέχει ιδίαν σφραγίδα με το αυτό, ως το άρθρον 4 ορίζει, έμβλημα και κύκλω τας λέξεις: "ΕΦΟΡΕΙΑ ΑΘΩΝΙΑΔΟΣ ΕΚΚΛΗΣΙΑΣΤΙΚΗΣ ΑΚΑΔΗΜΙΑΣ. 33.Δ.δ.2 Εκκλησιαστική Ακαδημία ΚΕΦΑΛΑΙΟΝ Θ' Γενικοί Διατάξεις. Άρθρον 37. Νομική εδραίωσις της Αθωνιάδος. 1.Η οργάνωσις και πραγματική λειτουργία της Αθωνιάδος Σχολής ως. Εκκλησιαστικής Ακαδημίας στηρίζεται επί του άρθρου 41 του Ν.Δ. της 10/16 Σεπτεμβρίου 1926 του κυρούντος τον Καταστατικόν Χάρτην του Αγίου Όρους. 2.Περί αυτής διαλαμβάνουσι και τα άρθρα 36 και 182 του ως ανωτέρω Καταστ. Χάρτου του Αγίου Όρους. 3.Προϋποθέσεις υποχρεωτικής και απρόσκοπτου λειτουργίας της Αθωνιάδος ωσαύτως αποτελούν η μετά του Ελληνικού Δημοσίου συμφωνία της Ι. Μονής Βατοπεδίου επί της ιχθυοτροφικής εκμεταλλεύσεως της λιμνοθαλάσσης Μπουρού - Ξάνθης (αν. Νόμος 1924/1951, ΦΕΚ 243 τ. Α') και οι περί εκκλησιαστικής εκπαιδεύσεως εκάστοτε ισχύοντες Νόμοι. Άρθρον 38. Υποβολή Εκθέσεων. Ο Σχολάρχης επί τη λήξει του Ακαδημαϊκού έτους υποβάλλει: α)εις την Ι. Κοινότητα έκθεσιν περί του εν γένει συντελεσθέντος έργου, β)εις το Οικουμενικόν Πατριαρχείον έκθεσιν περί του συντελεσθέντος πνευματικού έργου και γ)έκθεσιν πεπραγμένων εις το Υπουργείον Εθνικής Παιδείας και Θρησκευμάτων. Άρθρο 39. Εποπτεία Υπουργείου Εθν. Παιδείας και Θρησκευμάτων. Το Υπουργείον Εθνικής Παιδείας και Θρησκευμάτων ασκεί την εποπτείαν επί της λειτουργίας της Αθωνιάδος ως αρμόδιον Υπουργείον να επιχορηγή αυτήν, να ελέγχη το εν αυτή επιτελούμενον εκπαιδευτικόν έργον και να διορίζη προτάσει και εγκρίσει της Ι. Κοινότητος το επιστημονικόν και λοιπόν προσωπικόν αυτής. Άρθρον 4. Έμβλημα και σφραγίς. 1.Έμβλημα της Αθων. Εκκλ. Ακαδημίας είναι η καλλιτεχνική παράστασις της Χερσονήσου του Αγ. Όρους Άθω μετά των Ι. Μονών φερούσης ύπερθεν και εν μέσω νεφέλης την Προστάτιδα και Έφορον αυτού Παναγίαν Παρθένον Μαρίαν εν συσχετισμώ μετά της επιγραφής: "ΑΘΩΝΙΑΣ ΕΚΚΛΗΣΙΑΣΤΙΚΗΣ ΑΚΑΔΗΜΙΑΣ". 2.Η σφραγίς της Αθωνιάδος θα απεικονίζη το αυτό ως ανωτέρω έμβλημα, κύκλω δε την επιγραφήν "ΑΘΩΝΙΑΣ ΕΚΚΛΗΣΙΑΣΤΙΚΗ ΑΚΑΔΗΜΙΑ". ΚΕΦΑΛΑΙΟΝ Β'. Οργάνωσις και λειτουργία. Άρθρον 40. Αρμοδιότης Ι. Κοινότητος. Η τήρησις των διατάξεων της παρούσης ελέγχεται παρά της Ι. Κοινότητος, δια των παρά τη Εφορεία μελών αυτής, ήτις και επιφυλάσσει εαυτή το δικαίωμα όπως, επισημαίνουσα τυχόν παραβάσεις, επεμβαίνη και αξιοί την κατά περίπτωσιν προβλεπομένην επιβολήν κυρώσεων. Άρθρον 41. Εσωτερικός Κανονισμός. Εντός έτους από της δημοσιεύσεως της παρούσης δέον όπως συνταχθή Εσωτερικός Κανονισμός δια την Αθωνιάδα, καλύπτων πάσαν πτυχήν της εσωτερικής λειτουργίας και ζωής αυτής, ο οποίος τίθεται εν ισχύει άμα τη κυρώσει αυτού υπό της Ι. Κοινότητος και του οποίου αϊ διατάξεις δεν θα αντίκεινται εις την παρούσα Κανον. Διάταξιν και τον Κ.Χ.Α.Ο. Άρθρον 42. Ακροτελεύτιοι Διατάξεις. 1.Πάσα διάταξις γενική ή ειδική διαλαμβάνουσα άλλως τα δια της παρούσης κανονιζόμενα θέματα δεν λαμβάνεται υπ' όψιν από της ισχύος της Κανονιστικής ταύτης Διατάξεως. 2.Θέματα εκπαιδευτικά, διοικητικά και υπαλληλικά μη προβλεπόμενα υπό των διατάξεων της παρούσης Κανον. Διατάξεως, διέπονται υπό των εκάστοτε ισχυουσών δι' αυτά διατάξεων των Νόμων, Προεδρ. Διαταγμάτων ή και των σχετικών Υπουργικών αποφάσεων. 3.Εκάστη Ιερά Μονή υποχρεούται να έχη ως προστατευόμενους μαθητάς τουλάχιστον τεσσάρας (4). 4.Αι εκάστοτε ισχύουσαι διατάξεις περί δωρεάν φοιτήσεως, δωρεάν χορηγήσεως βιβλίων, μειωμένων εισιτηρίων, ως και αι πάσης φύσεως έτεραι διευκολύνσεις, αι παρεχόμεναι εις τους μαθητάς των Σχολείων Γενικής Εκπαιδεύσεως, εφαρμόζονται και δια τους μαθητάς της Αθωνιάδος. 5.α)Εις τον προϋπολογισμόν της Σχολής εγγράφεται υποχρεωτικώς σχετικόν κονδύλιον δια τον εμπλουτισμόν της Βιβλιοθήκης της Ακαδημίας δια την αρτιωτέραν πνευματικήν και μορφωτικήν κατάρτισιν των σπουδαστών αυτής και λοιπών Αγιορειτών Μοναχών. β)Αι λεπτομερειαι της λειτουργίας της Βιβλιοθήκης θα ρυθμισθούν δια του καταρτισθησομένου Εσωτερικού Κανονισμού της Ακαδημίας. 6.Η παρούσα Κανονιστική Διάταξις δύναται να αναθεωρηθή, ή να τροποποιηθή μετά παρέλευσιν τριετίας από της δημοσιεύσεως αυτής δια της Εφημερίδος της Κυβερνήσεως. (Μετά τη σελ. 212,246)  Σελ. 212,247 Τεύχος ΙΒ-1-1 Σελ. 135 Εκκλησιαστική Ακαδημία 33.Δ.δ.2 33.Δ.δ.2 Εκκλησιαστική Ακαδημία Άρθρον 5. Οργάνωσις. 1.Η Αθωνιάς Εκκλησ. Ακαδημία συγκροτείται εκ τριών (3) τμημάτων σαφώς διακεκριμένων απ' αλλήλων. Ταύτα είναι: α)Το εκκλησιαστικόν Γυμνάσιον β)Το Εκκλησιαστικόν Λύκειον γ)Το Ακαδημαϊκόν Τμήμα. 2.Το Εκκλησιαστικόν Γυμνάσιον αποτελείται εκ των τριών (3) Τάξεων. Το Εκκλησιαστικόν Λύκειον αποτελείται ωσαύτως εκ τριών (3) Τάξεων. 3.Έκαστον τμήμα διευθύνεται υπό ιδίου Διευθυντού κατά τα κρατούντα εις τα σχολεία της μέσης εκκλησιαστικής εκπαιδεύσεως. Κατά παράδοσιν ο Διευθυντής του Ακαδημαϊκού Τμήματος, ο και Διευθυντής του όλου Ιδρύματος, ονομάζεται Σχολάρχης. 4.Η διοίκησις της Αθωνιάδος Εκκλησιαστικής Ακαδημίας τυγχάνει ενιαία και μόνος Διευθυντής αυτής είναι ο Σχολάρχης, ο οποίος έχει την διοίκησιν, εκπροσωπεί νομίμως το Ίδρυμα ενώπιον πάσης Αρχής, δημοσίας και μη, και αλληλογραφεί μετά των άλλων Αρχών, φυσικών ή νομικών προσώπων δημοσίου ή ιδιωτικού δικαίου και εις τον οποίον από διοικητικής και εκπαιδευτικής όψεως υπάγονται οι Διευθυνταί των τμημάτων, όντες και σύμβουλοι αυτού δια παν θέμα διοικητικής ή εκπαιδευτικής φύσεως. 5.Τον Σχολάρχην απόντα ή κωλυόμενον αναπληροί ο Διευθυντής του Λυκείου. Άρθρον 6. Διδασκόμενα μαθήματα. 1.Τα εις το Γυμνάσιον της Αθων. Εκκλησιαστικής Ακαδημίας διδασκόμενα μαθήματα είναι τα αυτά ακριβώς καθ' ύλην, ώρας και τάξιν των Γυμνασίων του Κράτους και κατά πλήρη εφαρμογήν του εκάστοτε ισχύοντος αναλυτικού προγράμματος. Παραλλήλως διδάσκονται και Αρχαία Ελληνικά εκ του πρωτοτύπου. Επί πλέον δε των προβλεπομένων νεοελληνικών κειμένων διδάσκονται, κατ' επιλογήν του Συλλόγου, κείμενα πεζού και ποιητικού λόγου έχοντα σχέσιν με ειδικούς σκοπούς της Αθωνιάδος Σχολής. 2. Δια το Γυμνάσιον της Αθων. Εκκλησ. Ακαδημίας ως μάθημα Ωδικής θεωρείται το της Βυζαντ. Μουσικής, και ως Τεχνικών το της Βυζαντινής Αγιογραφίας. (Μετά τη σελ. 212,24) Σελ.212,241 Τεύχος ΙΒ-Ι-Ι Σελ. 129 Εκκλησιαστική Ακαδημία 33.Δ.δ.2 3.Εις τας τρεις (3) τάξεις του Λυκείου της Αθωνιάδος Εκκλησ. Ακαδημίας εφαρμόζεται πλήρως το ωρολόγιον και αναλυτικόν πρόγραμμα των μαθημάτων των Δημοσίων Γενικών Λυκείων (εις την Γ' τάξιν αποκλειστικώς Γ' δέσμης), επί πλέον δε διδάσκονται τα θεολογικοεκκλησιαστικά τοιαύτα, τα υπό του εκάστοτε ισχύοντος αναλυτικού προγράμματος δια τα Εκκλησιαστικά Λύκεια προβλεπόμενα καθώς επίσης και έτερα τινα κατ' εφαρμογήν του άρθρου 2, προς επίτευξη των εν τω αυτώ άρθρω τεθέντων σκοπών. Επί πλέον, αποφάσει του Συλλόγου των Καθηγητών και κατόπιν εγκρίσεως της Ι. Κοινότητος, δύναται εις ειδικάς περιπτώσεις δια καλυτέραν κατανομήν της διδακτέας ύλης να γίνεται μεταφορά διδασκαλίας ωρισμένων ωρών θεολογικών μαθημάτων εις ετέραν τάξιν. 4.Το μάθημα της Δογματικής εν τη Αθωνιάδι λογίζεται, ως πρωτεύον. 5.Αι ώραι και το πρόγραμμα διδασκαλίας των μαθημάτων της Βυζαντινής Μουσικής, της Βυζαντινής Αγιογραφίας καθώς και των σχετικών προς αυτά ενασχολήσεων καθορίζονται τη συνεννοήσει των οικείων Καθηγητών μετά του Σχολάρχου διό και τα μαθήματα ταύτα δεν περιλαμβάνονται εν τω ειρημένω πίνακι. 6.Διδασκαλία ή και συζήτησις εκ μέρους των Καθηγητών ή μεταξύ των μαθητών απάδουσα προς την Ορθοδοξίαν και το πνεύμα του αρχαίου αγιορειτικού μοναχισμού, τα καθεστώτα και τας παραδόσεις του Αγ. Όρους, απαγορεύεται απολύτως. Κατά των παραβατών μαθητών επιβάλλονται αι ενδεδειγμέναι ποιναί υπό του Σχολάρχου και του Καθηγητικού Συλλόγου, εις περίπτωσιν δε καθηγητού, κατόπιν ητιολογημένης αναφοράς, η Ι. Κοινότης γνωστοποιεί προς το Υπουργείον Εθνικής Παιδείας και Θρησκευμάτων την άρσιν εγκρίσεως προσφοράς υπηρεσιών εν τη Αθωνιάδι και ζητεί την αντικατάστασίν του. Άρθρον 7. Εγγραφαί. 1.Οι καθ' οιονδήποτε τρόπον εισερχόμενοι εν τη Αθωνιάδι μαθηταί δέον όπως κηδεμονεύωνται υπό τίνος των Ι. Μονών του Αγ. Όρους. 2.Εις την Α' τάξιν του Γυμνασίου της Αθωνιάδος εισάγονται μαθηταί κάτοχοι απολυτηρίου Δημοτικού Σχολείου και βάσει των εκάστοτε υπό του Υπουργείου Εθνικής Παιδείας και Θρησκευμάτων οριζομένων, 3.Εις την Α' τάξιν του Εκκλησ. Λυκείου της Αθωνιάδος εισάγονται κάτοχοι απολυτηρίου Γυμνασίου και βάσει των εκάστοτε περί Εκκλησιαστικών Λυκείων διατάξεων του Υπουργείου Εθνικής Παιδείας και Θρησκευμάτων. 4.Ανώτατον όριον προς εγγραφήν μαθητών ορίζεται το 25ον έτος δια το Γυμνάσιον και το 30όν δια το Λύκειον, δια δε τους Μοναχούς το 35ον. 5.Γίνονται δεκτοί μαθηταί άνευ εξετάσεων, Ελληνικής ή και ξένης υπηκοότητος, απαραιτήτως όμως Ορθόδοξοι Χριστιανοί, μετά πρότασιν του επιτοπίου Μητροπολίτου και έγκρισιν της Ιεράς Κοινότητος, του καθορισμού της τάξεως φοιτήσεως επαφιεμένου εις την κρίσιν και απόφασιν του Συλλόγου των Καθηγητών της Αθωνιάδος. 6.Ανώτατον όριον ορίζεται ο αριθμός των είκοσι πέντε (25) μαθητών κατά τάξιν, δια δε τους της παραγράφου 5 επιτρέπεται αύξησις μέχρι δύο (2) μαθητών κατά τάξιν. Άρθρον 8. Μετεγγραφαί. 1.Εις απάσας τας τάξεις του Γυμνασίου και του Λυκείου της Αθωνιάδος Εκκλησ. Ακαδημίας επιτρέπονται μετεγγραφαί, τηρουμένων πάντοτε των εκάστοτε ισχυουσών διατάξεων του Υπουργείου Εθνικής Παιδείας και Θρησκευμάτων. Σελ. 212,242 Τεύχος ΙΒ-1-1 Σελ. 130 2.Εις την τελευταίαν τάξιν του Λυκείου της Αθων. Εκκλησ. Ακαδημίας μετεγγραφή δεν επιτρέπεται. 3.Εις την προτελευταία τάξιν του Λυκείου της Αθων. Εκκλησ. Ακαδημίας επιτρέπεται μετεγγραφή μόνον κατά το στάδιον της ενάρξεως του σχολικού έτους, εξαιρέσει των εγγεγραμμένων εν τοις Μηχανολογίοις των Ι. Μονών Μοναχών και δοκίμων. 4.Εκ του Γυμνασίου και Λυκείου της Αθων. Εκκλησ. Ακαδημίας επιτρέπονται μετεγγραφαί εις Γυμνάσια και Λύκεια του Κράτους, βάσει των εκάστοτε οριζομένων υπό του Υπουργείου Εθνικής Παιδείας και Θρησκευμάτων διατάξεων. Άρθρον 9. Εξετάσεις. 1.Αι υπό του Υπουργείου Εθνικής Παιδείας και Θρησκευμάτων εκάστοτε εκδιδόμεναι και κρατούσαι διατάξεις περί εξεταστικών περιόδων προαγωγικών, επαναληπτικών, κατατακτηρίων και απολυτηρίων εξετάσεων και εξεταστέας ύλης, ισχύουσι και εφαρμόζονται επακριβώς τόσον εις το Γυμνάσιον, όσον και εις το Εκκλησιαστικόν Λύκειον της Αθωνιάδος. 